**ELŐTERJESZTÉS**

**Újhartyán Város Önkormányzata Képviselő-testületének**

**2018. február 22-i ülésére**

**7. napirend**

**Tárgy:** **Megállapodás köztemető fenntartásra**

**Előterjesztő:** Schulcz József polgármester

**Előkészítő:** Göndörné Frajka Gabriella jegyző

Balogh Ágnes ügyintéző

**Szavazás módja:** határozat, minősített többség

**Tisztelt Képviselő Testület!**

Előző testületi ülésen értesült a képviselő testület a Pest Megyei Kormányhivatal leveléről, amelyben arról tájékoztat a Kormányhivatal, hogy a köztemető fenntartása kötelező önkormányzati feladat, még akkor is, ha a településen a temető egyházi tulajdonú és fenntartású. A nem önkormányzati köztemető fenntartása esetében, az önkormányzatnak, a kötelező feladatának ellátása érdekében megállapodást kell kötni az egyházzal, azaz a temető tulajdonosával.

Előterjesztésemhez csatolom a megállapodás tervezetet, kérem elfogadását:

**MEGÁLLAPODÁS**

amely létrejött egyrészről

**Újhartyán Város Önkormányzata** (2367 Újhartyán, Fő u. 21., képviseli: Schulcz József polgármester, adószám: 15730428-2-13, a továbbiakban: Önkormányzat)

másrészről

**Újhartyáni Katolikus Egyházközség** (Szent Borbála Templom Plébánia) (2367 Újhartyán, Fő u. 2.,. képviseli: Hefler Gábor plébános, adószám: 19835570-1-13, a továbbiakban: Temetőfenntartó) a továbbiakban együtt: Szerződő felek között az alulírott napon az alábbi feltételek szerint:

1. A Magyarország helyi önkormányzatairól szóló 2011. évi CLXXXIX. tv 13. § (1) bekezdés 2. pontja alapján kötelező önkormányzati feladat a köztemető kialakítása és fenntartása. A temetőkről és a temetkezésről szóló 1999. évi XLIII. tv. (továbbiakban: Ttv.) 3. § b) pontja alapján köztemető: az önkormányzat tulajdonában lévő temető, továbbá az a nem önkormányzati tulajdonban lévő temető vagy temetőrész, amelyben az önkormányzat a temető tulajdonosával kötött megállapodás alapján – a köztemető fenntartására vonatkozó kötelezettségét teljesíti.

2. Szerződő felek tényként rögzítik, hogy Újhartyán Városban lévő temető ingatlan (2367 Újhartyán, Hunyadi u. 334 hrsz.) a Temetőfenntartó kizárólagos tulajdonában áll.

3. Felek rögzítik, hogy az Önkormányzat temető ingatlan tulajdonnal nem rendelkezik, ezért a fent hivatkozott jogszabályi rendelkezések alapján az Önkormányzat a köztemető fenntartására vonatkozó kötelező önkormányzati feladatát a Hunyadi u. 334. hrsz. alatt lévő temetőben a Temetőfenntartóval kötött megállapodás alapján biztosítja.

4. A Temetőfenntartó jelen megállapodás aláírásával vállalja, hogy az Önkormányzat 3. pontban meghatározott temető köztemetői jellegét biztosítja, az Önkormányzat illetékességi területéről az elhunytakat befogadja, ezért ellenszolgáltatást nem számít fel.

5. A temetőrész üzemeltetéséről és fenntartásáról a Temetőfenntartó, mint temető tulajdonos köteles gondoskodni. Temetőfenntartó e feladatát különös tekintettel a Ttv. 6. §. 13. § és 16. §-ban foglaltakra, valamint a Ttv. végrehajtásáról szóló 145/1999. (X.1.) Kormányrendeletben foglaltak szerint látja el. Temetőfenntartó üzemeltetési szerződést kötött egyrészről a SZIGÜ Pest Megyei Temetkezési Zrt., másrészről a SZIGÜ Temetőüzemeltető Kft-vel – továbbiakban Üzemeltetővel-.

6. Temetőfenntartó fenntartási és üzemeltetési feladatellátása körében – figyelemmel a jelent megállapodás 5. pontjában foglalt rendelkezésre is:

a. biztosítja a temető rendeltetésszerű használatához szükséges építmények, közművek, egyéb tárgyi és infrastrukturális létesítmények, valamint a közcélú zöldfelületek tisztántartását, karbantartását, szükség szerinti felújítását és gondozását;

b. meghatározza a temetkezési szolgáltatás, illetőleg a temetőben végzett egyéb vállalkozási tevékenységek ellátásának temető rendjét;

c. kijelöli a temetési helyeket, vezeti és megőrzi a nyilvántartó könyveket;

d. biztosítja az eltemetés (urnaelhelyezés) feltételeit;

e. megállapítja a temetőlátogatók kegyeletgyakorlásának feltételeit, a temető nyitvatartási idejét;

f. biztosítja a ravatalozó és technikai berendezései, tárolók és hűtők, valamint a temető egyéb közcélú létesítményei (infrastruktúra) karbantartását, és működteti azokat;

g. gondoskodik a temető rendjének betartásáról és betartatásáról;

h. összehangolja a temető létesítmények, így különösen a ravatalozó használatával kapcsolatos temetkezési szolgáltatói tevékenységeket, szervezési intézkedésekkel elősegíti a temetés és az urnaelhelyezés zökkenőmentes lefolytatását;

i. gondoskodik az ügyfélfogadásról.

7. A temetési hely megváltásának és újraváltásának díja, a temetőfenntartási hozzájárulás díja, illetve a létesítmények és az üzemeltető által biztosított szolgáltatások igénybevételének díja a Temetőfenntartót illeti meg.

8. Jelen megállapodás részeként Temetőfenntartó a szociális igazgatásról és szociális ellátásokról szóló 1993. évi III. tv. szerinti köztemetésekhez szükséges sírhelyet biztosítja. Azon köztemetések esetén ahol az elhunytnak eltemettetésre kötelezhető hozzátartozója nincs, a Temetőfenntartó az elhunyt hamvainak urnasírhelyben történő eltemetéséhez az urnasírhelyet térítésmentesen biztosítja.

9. Szerződő felek jelen megállapodást határozatlan időre kötik. Jelen megállapodást bármelyik fél a másikhoz intézett írásbeli nyilatkozatával, 6 hónapos felmondási idő kikötése mellett, indokolás nélkül felmondhatja.

10. Szerződő felek tényként rögzítik, hogy jelen megállapodás megkötésére a Temetőfenntartónak felhatalmazása van a Váci Egyházmegyétől.

11. Jelen megállapodásban nem szabályozott kérdésekben a temetőkről és a Ttv. a Ttv. végrehajtási rendelete, valamint a Polgári Törvénykönyvről szóló 2013. évi V. tv. rendelkezései az irányadóak.

Szerződő felek a jelen megállapodást, mint akaratukkal mindenben megegyezőt, elolvasás és közös értelmezés után, azt jóváhagyólag aláírták.

Újhartyán, 2018. február Újhartyán, 2018. február

Újhartyán Város Önkormányzata Újhartyáni Római Katolikus Egyházközség

Schulcz József polgármester Hefler Gábor püspöki tanácsos, plébános